Suchinthana/ta-wikipedia huggingface dataset:
லலித் பதி

லலித் பதி (Lalit Bhati) (1959 - 4 நவம்பர் 2020) இந்திய நாட்டினைச் சேர்ந்த அரசியல்வாதி ஆவார். இவர் இராசத்தான் அரசாங்கத்தில் மாநில அமைச்சராகவும் இந்திய தேசிய காங்கிரசில் மூத்த தலைவராகவும் பணியாற்றினார்.  மாநில காங்கிரசு கமிட்டியில் பொதுச் செயலாளராக நியமிக்கப்பட்டார். முதல்வர் அசோக் கெலாட்டுக்கு நெருக்கமானவராக கருதப்பட்டார்.  

திரு.பதி,நூலகச் சட்டம் மற்றும் சமுதாயத்தின் அடிமட்ட அளவில் நூலகங்களின் முக்கியத்துவத்தை வலியுறுத்தினார்.

ஆரம்ப கால வாழ்க்கை 
இவர் 1959 ஆம் ஆண்டு கோலி குடும்பத்தில் பிறந்தார். இவரது தந்தை சங்கர் சிங் பதி, இந்திய நாட்டின் இராசத்தானில் உள்ள அசுமீர் நகரத்தைச் சேர்ந்த தொழிலதிபர் ஆவார்.

இறப்பு 
கோவிட்-19 தொடர்பான காரணங்களால் லலித் பதி 2020 ஆம் ஆண்டு நவம்பர் மாதம் 4 ஆம் தேதி,  இறந்தார். மூச்சு விடுவதில் சிரமம் ஏற்பட்டு நவம்பர் 3 அன்று அசுமீரில் உள்ள ஜவஹர்லால் நேரு மருத்துவமனையில் அனுமதிக்கப்பட்டு மறுநாள் இரவு இறந்தார்.

மேற்கோள்கள் 

2020 இறப்புகள்
1959 பிறப்புகள்
ராஜஸ்தான் அரசியல்வாதிகள்
தங்கலான்

தங்கலான்  :Thangalaan தங்கத்தின் மகன்) என்பது பா. ரஞ்சித் இயக்கத்தில் 2024இல் வெளியான இந்திய தமிழ் -மொழி வரலாற்று அதிரடி நாடகத் திரைப்படம் ஆகும். ஸ்டுடியோ கிரீன் மற்றும் நீலம் புரொடக்சன்சின் கீழ் கே. இ. ஞானவேல் ராஜா இப்படத்தைத் தயாரித்துள்ளார். இப்படத்தில் விக்ரம் மற்றும் பசுபதி, ஆகியோர் முதன்மைக் கதாப்பாத்திரங்களிலும் பார்வதி மேனன், மாளவிகா மோகனன், டேனியல் கால்டாகிரோன் மற்றும் அரிகிருஷ்ணன் அன்புதுரை ஆகியோர் துணை வேடங்களிலும் நடித்துள்ளனர்.

சியான் 61 என்ற தற்காலிகத் தலைப்புடன் டிசம்பர் 2021 இல் படம் அதிகாரப்பூர்வமாக அறிவிக்கப்பட்டது. தங்கலான் எனும் படத்தின் தலைப்பு அக்டோபர் 2022 இல் வெளியிடப்பட்டது. இப்படத்தின் இசையமைப்பாளர் ஜி. வி. பிரகாஷ் குமார், ஒளிப்பதிவாளர் ஏ. கிஷோர் குமார், படத்தொகுப்பு செல்வா ஆர்.கே ஆவர்.

தங்கலான் திரைப்படம் இந்திய விடுதலை நாளான 2024 ஆகஸ்ட் 15 அன்று வெளியானது.

கதை அனுமானம் 
இந்தியாவில் ஆங்கிலேயர் ஆட்சியின் போது, தங்கச் சுரங்கத்திற்காக ஆங்கிலேயர்கள் நிலத்தைக் கைப்பற்றத் திட்டமிட்ட சமயத்தில், அவர்களை எதிர்த்து பழங்குடியினத் தலைவர் தங்கலானின் துணிச்சலான போராட்டத்தைப் பற்றிய படம்.

நடிகர்கள் 

 விக்ரம் -தங்கலான்
 பசுபதி
 பார்வதி மேனன்
 மாளவிகா மோகனன்- ஆரத்தி 
 டேனியல் கால்டகிரோன
 அரி கிருஷ்ணன் அன்புதுரை
 கிருஷ் ஹாசன்
 முத்துக்குமார்
 அர்ஜுன் அன்புதன்

மேற்கோள்கள்

வெளி இணைப்புகள் 
 

பா. இரஞ்சித் இயக்கிய திரைப்படங்கள்
விக்ரம் நடித்துள்ள திரைப்படங்கள்
இந்தியத் தமிழ்த் திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
அருணாச்சல பிரதேசத்தில் கல்வி

அருணாச்சல பிரதேச மாநில அரசு மற்றும் ஒன்றிய அரசின் திட்டங்களால் படிப்படியாக முன்னேறி வருகிறது. மேலும், மாநிலத்தில் உள்ள உள்ளூர் அரசு சார்பற்ற அமைப்புகளால் தொலைதூரப் பகுதிகளில் எழுத்தறிவின் முக்கியத்துவம் குறித்து மக்களிடையே விழிப்புணர்வை ஏற்படுத்தப் பல திட்டங்கள் மேற்கொள்ளப்பட்டு வருகின்றன. திசம்பர் 2020 இன் அறிக்கையின்படி அருணாச்சலப் பிரதேசத்தின் சராசரி கல்வியறிவு விகிதம் 82.93% ஆகும்.

பள்ளிக் கல்வி 
அருணாச்சலப் பிரதேசத்தில் பள்ளிக் கல்வி 10+2 எனும் முறையினைப் பின்பற்றுகிறது. பள்ளிக் கல்வியின் ஆரம்ப நிலையானது தரநிலை 1 முதல் 5 வரை, நடுத்தர நிலை 6 முதல் 8 வரை மற்றும் இரண்டாம் நிலை 9 முதல் 10 வரை உள்ளடங்கியது. வகுப்புகள் 11-12 வரை உயர்நிலைக் கல்வி நிலையின் கீழ் வருகிறது. அருணாச்சல பிரதேசத்தில் மாநில அரசு 14 வயது வரையிலான மாணவர்களுக்கு இலவசக் கல்வியை வழங்குகிறது. மாநிலத்தில் பல முன்-தொடக்கப் பள்ளிகள், தொடக்கப் பள்ளி, நடுநிலைப் பள்ளிகள், உயர்நிலைப் பள்ளிகள் மற்றும் மேல்நிலைப் பள்ளிகள் உள்ளன.

உயர் கல்வி 
அருணாச்சல பிரதேசத்தில் உயர்கல்வி வழங்கும் சில புகழ்பெற்ற நிறுவனங்கள் உள்ளன. அவற்றில் வடகிழக்குப் பிராந்திய அறிவியல் மற்றும் தொழில்நுட்ப நிறுவனம் (NERIST) மாநிலத்தில் தொழில்நுட்ப மற்றும் மேலாண்மைக் கல்வியை உயர்த்துவதில் மிக முக்கியப் பங்காற்றுகிறது.  அருணாச்சலப் பிரதேசத்தில் உள்ள உயர்கல்வி நிறுவனங்களின் பட்டியலுடன் இந்திரா காந்தி தொழில்நுட்பம் மற்றும் மருத்துவ அறிவியல் பல்கலைக்கழகம் மற்றும் ஹிமாலயன் பல்கலைக்கழகம் ஆகியவை UGC சட்டம் 1956 பிரிவு 2 f இன் கீழ் அருணாச்சலப் பிரதேசத்துடன் இணைக்கப்பட்டுள்ளன.

பயிற்று மொழி 
அருணாச்சலப் பிரதேசத்தின் பல்வேறு பள்ளிகள், கல்லூரிகள் மற்றும் தொழினுட்பக் கல்வி நிறுவனங்களின் முதன்மையான பயிற்று மொழி ஆங்கிலம் ஆகும்.

சான்றுகள் 

இந்தியாவில் கல்வி
சுபோத் அதிகாரி

சுபோத் அதிகாரி (Subodh Adhikary) அகில இந்திய திரிணாமுல் காங்கிரசு கட்சியின் இந்திய நாட்டினைச் சேர்ந்த அரசியல்வாதி ஆவார். 2021 ஆம் ஆண்டு மே மாதத்தில், பீசப்பூரில் இருந்து மேற்கு வங்காள சட்டமன்ற உறுப்பினராக தேர்ந்தெடுக்கப்பட்டார்.    வடக்கு 24 பர்கானா மாவட்டத்தைச் சேர்ந்த அகில இந்திய திரிணாமுல் காங்கிரசின் மாவட்டப் பொதுச் செயலாளராகவும் உள்ளார்.

தொழில் 
அதிகாரி வடக்கு 24 பர்கானா மாவட்டம் கலிசாகரைச் சேர்ந்தவர். மேற்கு வங்காளத்தில் உள்ள மகாத்மா காந்தி பல்கலைக்கழகத்தில் 2014 ஆம் ஆண்டு இளங்கலை தேர்ச்சி பெற்றார். இவரது தந்தை பெயர் சந்தோசு அதிகாரி.  இவர் 2021 மேற்கு வங்க சட்டமன்றத் தேர்தலில் பீசப்பூர் விதான் சபாவிலிருந்து போட்டியிட்டு, முகுல் ராயின் மகன் சுப்ரான்சு ராயை எதிர்த்து வெற்றி பெற்றார்.

மேற்கோள்கள் 

1972 பிறப்புகள்
அகில இந்திய திரிணாமுல் காங்கிரசு அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மேற்கு வங்காள அரசியல்வாதிகள்
பீகாரில் கல்வி

ஐந்தாம் நூற்றாண்டிலிருந்து இந்தியாவின் பழமையான பல்கலைக்கழகங்களில் ஒன்றான பீகார் கற்றலின் முக்கிய மையமாக இருந்து வருகிறது, மேலும் பண்டைய காலங்களிலிருந்த இதன்  கற்றல் பாரம்பரியம் இடைக்காலத்தில் காணாமல் போனது என்றும் படையெடுப்பாளர்கள் இந்த கற்றல் மையங்களை அழித்தார்கள் எனவும் நம்பப்படுகிறது.

பிரித்தானிய ஆட்சியின் பிற்பகுதியில் பீகார் கல்வியில் மறுமலர்ச்சியைக் கண்டது. அறிவியல் கல்லூரி, பாட்னா, இளவரசர் வேல்சு மருத்துவக் கல்லூரி (இப்போது பாட்னா மருத்துவக் கல்லூரி மற்றும் மருத்துவமனை ) மற்றும் பீகார் பொறியியல் கல்லூரி (இப்போது தேசிய தொழில்நுட்ப நிறுவனம், பாட்னா) ஆகிய உயர்கல்வி நிறுவனங்களுடன் பாட்னாவில் ஒரு பல்கலைக்கழகம் நிறுவப்பட்டது.இந்திய தொழில்நுட்பக் கழகங்கள், இந்திய மேலாண்மை கழகங்கள் மற்றும் அனைத்திந்திய மருத்துவ அறிவியல் கழகம், இந்திய அறிவியல் கல்வி மற்றும் ஆராய்ச்சி கழகங்கள் ,பீகார் பொறியியல் பல்கலைக்கழகம், பீகார் சுகாதார அறிவியல் பல்கலைக்கழகம் பாட்னா போன்ற தேசிய கல்வி நிறுவனங்கள் உள்ளது.

கல்வி வரலாறு 
வரலாற்று ரீதியாக, பீகார் ஒரு முக்கிய கற்றல் மையமாக இருந்து வருகிறது, நாளந்தா ( கணிப்பு. 450 CE), ஒடந்தபுரா (550 CE) விக்கிரமசீலா (783 CE) 1200 CE இல் இஸ்லாமிய படையெடுப்பாளர் பக்தியார் கில்ஜியால், நாளந்தா மற்றும் விக்ரமசீலா பல்கலைக்கழகங்கள் அழிக்கப்பட்டன.

எழுத்தறிவு 

பீகாரில் மொத்த எழுத்தறிவு விகிதம் 69 .83% ஆகும் . ஒட்டுமொத்த ஆண் மற்றும் பெண் கல்வியறிவு விகிதம் முறையே 70.32% மற்றும் 53.57% ஆகும். மொத்த கிராமப்புற கல்வியறிவு விகிதம் 43.9%. பீகாரின் கிராமப்புறங்களில் ஆண் மற்றும் பெண் கல்வியறிவு விகிதம் முறையே 57.1 மற்றும் 29.6 ஆக உள்ளது. மொத்த நகர்ப்புற கல்வியறிவு விகிதம் 71.9. பீகாரின் நகர்ப்புறங்களில் ஆண் மற்றும் பெண் கல்வியறிவு விகிதம் முறையே 79.9 மற்றும் 62.6 ஆக உள்ளது. . பீகாரில் கல்வியறிவு பெற்றவர்களின் எண்ணிக்கை 3,16,75,607, இதில் 2,09,78,955 ஆண்கள் மற்றும் 1,06,96,652 பெண்கள் உள்ளனர்.

சான்றுகள் 

பீகாரில் கல்வி
உற்சாகம்

நவீன பயன்பாட்டில், உற்சாகம் (enthusiasm) என்பது ஒரு நபரால் வெளிப்படுத்தப்படும் தீவிர இன்பம், ஆர்வம் அல்லது ஒப்புதல் ஆகியவற்றைக் குறிக்கிறது. இந்த வார்த்தை விளையாட்டுத்தனம், கண்டுபிடிப்பு, நம்பிக்கை, ஆர்வம், உற்சாகம் மற்றும் அதிக ஆற்றல் ஆகியவற்றுடன் தொடர்புடையது.  இந்த வார்த்தை முதலில் கடவுளால் ஆட்கொள்ளப்பட்ட ஒரு நபரை அல்லது தீவிர பக்தியை வெளிப்படுத்தும் ஒருவரைக் குறிக்கப் பயன்படுத்தப்பட்டது.

வரலாற்றுப் பயன்பாடு 

உற்சாகம் என்ற வார்த்தை கிரேக்கச் சொல்லான  என்பதிலிருந்து வந்தது.இதற்கு கடவுளால் ஈர்க்கப்பட்ட அல்லது ஆட்கொள்ளப்பட்டவர்" என்பது பொருளாகும்.

சான்றுகள்

வெளி இணைப்புகள் 
 David Hume, Of Superstition and Enthusiasm
 The Ronald Knox Society of North America
 John Wesley's Sermon, "The Nature of Enthusiasm"

உணர்ச்சிகள்
ஒளியியல் ஈர்ப்பு வில்லைச் செய்முறை

ஒளியியல் ஈர்ப்பு வில்லைச் செய்முறை(ஒஈவிசெ)  (Optical Gravitational Lensing Experiment) என்பது வார்சா பல்கலைக்கழகத்தை அடிப்படையாகக் கொண்ட ஒரு போலந்து வானியல் திட்டமாகும், இது நீண்ட கால  வான வேறுபாட்டு ஆய்வு (1992 முதல் தற்போது வரை) நடக்கிறது. மாறக்கூடிய விண்மீன்களைக் கண்டறிதல், வகைப்படுத்துதல் ( துடிப்புவகை, ஒளிமறைப்புவகை ),  நுண்வில்லையாக்கம் நிகழ்வுகளைக் கண்டறிதல், குறுமீன் வெடிப்பு, பால்வெளி, மெகெல்லானிக் முகில்களின் கட்டமைப்பைப் பற்றிய ஆய்வுகள் ஆகியவை முதன்மைக் குறிக்கோள்கள். இந்த திட்டம் 1992 இல் தொடங்கப்பட்டதிலிருந்து, இது சூரிய ஒளிக்கு அப்பாற்பட்ட கோள்களைக் கண்டுபிடித்தது. கொள்கடப்பு முறை ( ஒஈவிசெ(OGLE)-கோக-56பி ) மற்றும் ஈர்ப்பு நுண்வில்லையாக்கம் ஆகியவற்றைப் பயன்படுத்தி கண்டுபிடிக்கப்பட்ட முதல் கோளுடன் சேர்ந்து. இந்த திட்டம் அதன் தொடக்கத்தில் இருந்து பேராசிரியர்  ஆந்திரசேய்  உடால்சுகி தலைமையில் உள்ளது.

மேலும் காண்க 

 மாறுபடும் விண்மீன்கள்
 செபீடுகள்
 முழு வானத் தன்னியக்க அளக்கை
 கோள் அமைப்புகளின் பட்டியல்
 வானியற்பியலில் நுண்வில்லையாக்க நோக்கீடுகள் (வாநுநோ)

வெளி இணைப்புகள் 

 போலந்தின் வார்சாவில்  ஒஈவிசெ(OGLE) முகப்புப்பக்கம்
 ஒஈவிசெ(OGLE)-IV வான கவரேஜ் வரைபடங்கள்
 விரிவான ஒஈவிசெ(OGLE)-IV புலங்கள் வரைபடங்கள்
தொலைநோக்கிகள்
Coordinates on Wikidata
விண்வெளித் திட்டங்கள்
வானியற்பியலில் நுண்வில்லையாக்க நோக்கீடுகள்

வானியல் இயற்பியலில்  நுண்வில்லையாக்க நோக்கீடுகள் ( வாநுநோ) Microlensing Observations in Astrophysics(MOA ) என்பது நியூசிலாந்து , ஜப்பானில் உள்ள ஆராய்ச்சியாளர்களுக்கு இடையேயான ஒரு கூட்டுத் திட்டமாகும்,  நகோயா பல்கலைக்கழகத்தின் பேராசிரியர் யசுஷி முராக்கி தலைமையிலானது.  தென் அரைக்கோளத்தில் இருந்து இருண்ட பொருள், சூரியப்புறக்  கோள்கள், விண்மீன் வளிமண்டலங்களைக் கண்காணிக்க  நுண்வில்லைடாக்கத்தைப் பயன்படுத்துகின்றனர். குறிப்பாக 100 அல்லது அதற்கு மேற்பட்ட வரிசையின் அதிக உருப்பெருக்கத்தின் ஈர்ப்பு நுண்வில்லையாக்க நிகழ்வுகளைக் கண்டறிதல்  நோக்கீடுகளில் குழு கவனம் செலுத்துகிறது, ஏனெனில் இவை சூரியப் புறக்  கோள்களுக்கு அதிக உணர்திறனை வழங்குகின்றன. அவர்கள் ஆத்திரேலியா, அமெரிக்கா மற்றும் பிற இடங்களில் உள்ள மற்ற குழுக்களுடன் வேலை  இணைந்துசெய்கிறார்கள். நியூசிலாந்தின் மவுண்ட் ஜான் பல்கலைக்கழக ஆய்வகத்தில்  இந்தத் திட்டத்துக்காக உருவாக்கிய தொலைநோக்கியைப் பயன்படுத்தி நோக்கீடுகள் செய்யப்படுகின்றன . 

2020  செப்டம்பரில்,  நுண்வில்லையாக்க நுட்பங்களைப் பயன்படுத்தும் வானியலாளர்கள், முதன்முறையாக, புவிப் பொருண்மை முரட்டுக்  கோல்கல் எந்த விண்மீனாலும் கட்டுபடுத்தப்படாமல், பால்வழி விண்மீன் மண்டலத்தில்  விடுபட்டு மிதப்பதையும் கண்டறிந்தனர்.   ஜனவரி 2022 இல் ஒளியியல்  ஈர்ப்பு விள்லையாக்கம்  செய்முறையில் (வாநுநோ) இணைந்து, முதல் முரட்டுத்தனமான BH கோல்களை முன்னச்சுப் படிவத்தில்      என்று அவர்கள் அறிவித்தனர். அவற்றின் நுட்பம் ஒளியின் பெருக்கத்தை மட்டுமல்ல, நுண்வில்லையாக்க்கத் தரவிலிருந்து BH ஆல் அதன் விலகலையும் அளவிட அழிவகுத்தது.

வாநுநோ(MOA) தொலைநோக்கி கண்ணாடி படங்கள்

கண்டுபிடிக்கப்பட்ட கோள்கள் 
இந்த கணக்கெடுப்பின் மூலம் பின்வரும் கிரகங்கள் அறிவிக்கப்பட்டுள்ளன, சில மற்ற ஆய்வுகளுடன் இணைக்கப்பட்டுள்ளன.

மேலும் காண்க 

 ஒளியியல்  ஈர்ப்பு வில்லையாக்கம் செய்முறை அல்லது ஒஈவிசெ, இதேபோன்ற நுண்வில்லையாக்கம் கணக்கெடுப்பு
 சூரிய புறக்கோள்களின் பட்டியல்

மேற்கோள்கள்

வெளி இணைப்புகள் 

 MOA இணையதளம்
 மைக்ரோஃபன் - மைக்ரோலென்சிங் ஃபாலோ-அப் நெட்வொர்க்
வானியல்
தொலைநோக்கிகள்
அறிவியல் செய்முறைகள்
இருண்ட பொருள் ஆராய்ச்சி
மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
ஒஈவிசெ2-டி ஆர்- எல்9

ஒஈவிசெ2-டி ஆர்- எல்9
(OGLE2-TR-L9) என்பது கரினா விண்மீன் குழுவில் சுமார் 5,142 ஒளி ஆண்டுகள் தொலைவில் உள்ள 15 பருமையுள்ள விண்மீனாகும் .

கோள் அமைப்பு 
இந்த நட்சத்திரம் 2008 இல் கண்டுபிடிக்கப்பட்டனொஈவிசெ2-டி ஆர்-- எல்L9 பி எனும் சூரியப் புறக் கோளின் தாயகமாகும்

மேலும் காண்க 

 சூரிய புறக்கோள்களின் பட்டியல்
 ஒளியியல் ஈர்ப்பு வில்லைச் செய்முறை (ஒளிவிசெ)

மேற்கோள்கள்

வெளி இணைப்புகள் 
 
 
முதன்மை வரிசை விண்மீன்கள்
கரினா விண்மீன்குழாம்
ஊட்டுகுளங்கரா பகவதி கோயில், பெருவெம்பா

ஊட்டுகுளங்கரா பகவதி கோயில் இந்தியாவில் கேரள மாநிலத்தில் பாலக்காடு மாவட்டத்தில் உள்ள பெருவெம்பா கிராமத்தில் அமைந்துள்ள இந்து கோயில் ஆகும். இக்கோயிலின் மூலவர் பகவதி ஆவார்.இங்கு கணபதி, அய்யப்பன். ஆகிய  துணைத்தெய்வங்களும் உள்ளன.

வரலாறு
நீண்ட நாள்களுக்கு முன் வனப்பகுதியில் நடுவில் ஒரு பெண்மணியின் இசையை ஒரு பாணன் இனத்தைச் சேர்ந்தஒருவர் கேட்டார். தொடர்ந்து அது நெருங்கிவர ஆரம்பித்தது. அது ஒரு ஆனந்தத்தைத் தரும் குரலாக இருந்தது. அதைத்தொடர்ந்து கேட்க விருப்பமா என்று அசரீரி கேட்கவே, அவன் ஆம் என்று தன் விருப்பத்தைக் கூறி, அந்தப் பாடகியைக் காண விரும்பினார். அப்போது அக்குரல், பாடகியைக் காண விரும்பினால் ஒரு கண்ணை மூடிக்கொண்டு மற்றொரு கண் மூலமாகப் பார்க்கக்கூறியது. அவரும் அவ்வாறே செய்தார். அப்போது ஒரு கண்கொள்ளாக்காட்சியைக் கண்டார். ஊஞ்சலில் ஒரு அழகான பெண்மணி பாடிக்கொண்டிருந்தார். தன் இனத்தவரை அழைத்துச் செய்த கூறினார். தொடர்ந்து அவ்விடத்தில் தேவியை அமைத்தனர்.

நடை திறந்திருக்கும் நேரம்
கோயில் நேரம் காலை 5 மணி முதல் 10.30 மணி வரையிலும், மாலை 5 மணி முதல் இரவு 7 மணி வரையிலும் திறந்திருக்கும்.

காணிக்கை
டிசம்பர் மாதத்தில் பாதம் பதியகம் எனப்படுகின்ற சந்ததம், கடமதுர பாயசம், வில்லு ஆகியவை காணணிக்கையாகும். மூன்று கால பூசை,  உதயாஸ்தமன பூசை உள்ளிட்ட பூசைகள் நடத்தப்பெறுகின்றன.

அமைவிடம் 
ஊட்டுகுளங்கரா பகவதி கோயில் பெருவெம்பா சந்திப்பில் இருந்து 1.4 கி.மீ. தொலைவில் உள்ளது. பெருவெம்பா கிராமம் பாலக்காடு நகரத்திலிருந்து 11 கி.மீ. தொலைவில் உள்ளது.  கோயிலானது பாலக்காடு ரயில் நிலையத்திலிருந்து 17 கி.மீ. தொலைவிலுள்ளது. அருகிலுள்ள விமான நிலையம் கோயம்புத்தூர் சர்வதேச விமான நிலையம் ஆகும்.

மேற்கோள்கள் 

பாலக்காடு மாவட்டத்திலுள்ள பகவதி அம்மன் கோயில்கள்
ஒஈவிசெ- டி ஆர்-211

ஒஈவிசெ- டி ஆர்-211 (OGLE-TR-211) என்பது கரினா விண்மீன் தொகுப்பில் சுமார் 6,000 ஒளி ஆண்டுகள் தொலைவில் அமைந்துள்ள ஒரு  15 பருமையுள்ள விண்மீனாகும் .

கோள் அமைப்பு 
OGLE-TR-211 விண்மீனை மிகவும் நெருக்கமான அட்டணையில் ஒரு கடப்புவகைக் கோளும் மற்றொரு சூடான வியாழன் ஒத்த கோளும் சுற்றிவருகின்றன .

மேலும் பார்க்கவும் 

 ஓஈவிசெ- டி ஆர்-182
 சூரியப் புறக்கோள்களின் பட்டியல்

மேற்கோள்கள்

வெளி இணைப்புகள் 

 
முதன்மை வரிசை விண்மீன்கள்
கரினா விண்மீன்குழாம்
பன்னியூர் வராகமூர்த்தி கோயில்

பன்னியூர் வராகமூர்த்தி கோயில், இந்தியாவின் கேரளாவின் பாலக்காடு மாவட்டத்தில், பட்டாம்பி வட்டத்தில், கும்பிடி என்னுமிடத்தில் அமைந்துள்ள ஒரு பழமையான இந்து கோயில் ஆகும். இக்கோயில் பரசுராமரால் பிரதிஷ்டை செய்யப்பட்ட முதல் கோயில் என்று நம்பப்படுகிறது.

மூலவர் 
இந்த கோயிலின் மூலவர் விஷ்ணுவின் மூன்றாவது அவதாரமான வராகம்  ஆவார். அவர் பூமாதேவியுடன் இருக்கிறார். இக்கோயில் வைஷ்ணவ 108 அபிமான க்ஷேத்திரங்களில் ஒன்றாக வகைப்படுத்தப்பட்டுள்ளது.

புராணம் 
இக்கோயில்  சுமார் 4000 ஆண்டுகளுக்கு முன் பரசுராமரால் கட்டப்பட்டதாகும். தொடங்கப்பட்டதிலிருந்து சுமார் 3000 ஆண்டுகளாக இந்த கோயில் கேரளாவின் முதன்மை கோயிலாக கருதப்பட்டு வருகிறது.

வரலாறு 
கி.மு. 800 முதல் (பிராமணர்கள் கேரளாவை ஆண்ட காலம்) கி.பி. 600 வரை தோராயமாக 1300 ஆண்டுகள், கிட்டத்தட்ட பெருமக்கள் ஆட்சியின் நிறைவுக்காலத்தில், கேரளாவின் புகழ்பெற்ற கிராமமான பன்னியூரில் வராஹ மூர்த்தி வழிபட்டதாகக் கூறப்படுகிறது. கேரளாவின் உயர்ந்த கடவுள். 1200 ஆண்டுகளுக்கு முன்பு 'பன்னியூராயிரம்' என்ற பெயரில் ஒரு  அமைப்பினர் இருந்ததாக சமீபத்தில் பன்னியூரில்  கண்டறியப்பட்டுள்ளது. பெயருக்கேற்றாற்போல 1000க்கும் மேற்பட்ட உறுப்பினர்கள் பல்வேறு கலாச்சார, மத நடவடிக்கைகளில் அர்ப்பணிப்புடன் ஈடுபட்டுள்ளனர். இந்தக் அன்றைய காலத்தில் இக்கோயில் அந்த அளவிற்கு பெற்றிருந்ததை அறியமுடிகிறது.

மேற்கோள்கள்

படத்தொகுப்பு 

பாலக்காடு மாவட்டத்திலுள்ள இந்துக் கோயில்கள்
Coordinates on Wikidata
சௌத்ரி ராம் லுபாயா

சௌத்ரி ராம் லுபாயா (Chaudhary Ram Lubaya)  இந்தியாவைச் சேர்ந்த ஓர் அரசியல்வாதியாவார்,  1914 முதல் 2017 வரையிலான காலத்தில் இவர் வாழ்ந்தார்.   இந்தியாவின் பஞ்சாப் மாநிலத்தைச் சேர்ந்த இவர் இந்திய தேசிய காங்கிரசு கட்சியில் உறுப்பினராக இருந்தார்.

வாழ்க்கைக் குறிப்பு 
சௌத்ரி ராம் லுபாயா , பிரித்தானிய இந்தியாவின் பஞ்சாபில் உள்ள ஓசியார்பூரில் சௌத்ரி சுந்தர் சிங்கிற்கு மகனாகப்  பிறந்தார். பஞ்சாப் பல்கலைக்கழகத்தில் இவர் பட்டம் பெற்றவர்.  

முன்னாள் மத்திய அமைச்சரும், நாடாளுமன்ற உறுப்பினருமான சந்தோசு சௌத்ரியை திருமணம் செய்து கொண்டார்.

தொழில் 
2002 ஆம் ஆண்டில்  மொகிந்தர் கவுர் இயோசை தோற்கடித்து சாம் சௌராசி தொகுதியில் இருந்து சட்டமன்ற உறுப்பினரானார்.  

சௌத்ரி ராம் லுபாயா 2017 ஆம் ஆண்டு தில்லியில் உள்ள அகில இந்திய மருத்துவ அறிவியல் கழகத்தில் மாரடைப்பு காரணமாக இறந்தார்.

மேற்கோள்கள் 

இந்திய தேசிய காங்கிரஸ் அரசியல்வாதிகள்
பஞ்சாபி மக்கள்
2017 இறப்புகள்
1941 பிறப்புகள்
ஒஈவிசெ- டி ஆர்-182

ஒஈவிசெ- டி ஆர்-182 (OGLE-TR-182) என்பது கரினா விண்மீன் குழுவில் சுமார் 12,700 ஒளி ஆண்டுகள் தொலைவில் உள்ள மங்கலான 17 பருமையுள்ள விண்மீனாகும் . 

இந்த நட்சத்திரம் அக்டோபர் 2007  ஆம் ஆண்டில் கண்டுபிடிக்கப்பட்ட  ஒஈவிசெ- டி ஆர்-182 பி சூரியப் புறக்கோளின் தாயகமாகும்

மேலும் பார்க்கவும் 

 சூரிய புறக்கோள்களின் பட்டியல்
 ஒளியியல் ஈர்ப்பு  வில்லைச் செய்முறை (ஒஈவிசெ)

மேற்கோள்கள்

வெளி இணைப்புகள் 
 
  
முதன்மை வரிசை விண்மீன்கள்
கரினா விண்மீன்குழாம்
காஞ்சிரம்விலா பகவதி கோயில்

காஞ்சிரம்விலா பகவதி கோயில் இந்தியாவில் கொல்லம், சாத்தன்னூரில் அமைந்துள்ளது. இக்கோயிலின் மூலவர் பகவதி ஆவார்.

மேற்கோள்கள்

இது ஒரு இந்து யாத்திரைத் தலமாகவும்,  சுற்றுலா மையமாகவும் உள்ளது. கஜமேளாவை முன்னிட்டு ஏராளமான வெளிநாட்டினர் இக்கோயிலுக்கு வருகின்றனர். 
கொல்லம் மாவட்டத்திலுள்ள பகவதி அம்மன் கோயில்கள்
கொடிமூட்டில் பத்ரகாளி கோயில்

கொடிமூட்டில் பத்ரகாளி கோயில் கேரளாவில் கொல்லம் மாவட்டத்தில்  பாரிப்பள்ளியில் உள்ள மிகவும் புகழ்பெற்ற கோயிலாகும். இந்தக் கோயிலின் மூலவர் பத்ரகாளி ஆவார்.

துணைத்தெய்வங்கள்
இங்கு தேவி, சிவன், கணபதி, நவக்கிரகங்கள் ஆகிய துணைத்தெய்வங்கள் உள்ளன.

விழாக்கள்
இக்கோயிலில்  ஒவ்வொரு ஆண்டும் மார்கழி மாதம் பொங்கலுடன் தொடங்கி பத்து நாட்கள் விழா சிறப்பாக  நடைபெறுகிறது. இதில் கொல்லம், திருவனந்தபுரம் மாவட்டங்களின் அனைத்து பகுதிகளிலிருந்தும் பெண்கள் கலந்து கொள்கின்றனர்.   பத்தாம் நாள் நடைபெறும் அனைவரையும் ஈர்க்கின்ற கஜமேளா எனப்படும் யானை ஊர்வலம் நடைபெறுகிறது.

சிறப்பு
இக்கோயில் ஈழவா (செகவர்) சமூகத்தால் நிர்வகிக்கப்பட்டு வருகிறது, இருப்பினும் அனைத்து சாதியினரும் இனபேதமின்றி இக்கோயிலில் நடைபெறும் விழாவில் பங்கேற்கின்றனர். இங்கு நவராத்திரி விழாவும் சிறப்பாகக் கொண்டாடப்படுகிறது.

மேலும் பார்க்கவும் 
 கேரளாவின் கோவில்கள்

மேற்கோள்கள்

வெளி இணைப்புகள் 

 
 Temple profile  at enchantingkerala.org
 Video of the gajamela

கொல்லம் மாவட்டத்திலுள்ள அம்மன் கோயில்கள்
மூலவன மகாதேவர் கோயில்

மூலவன மகாதேவர் கோயில் தென்னிந்தியாவில் உள்ள கேரளாவில் உள்ள முலவானா கிராமத்தில் உள்ள சிவன் கோயிலாகும். இக்கோயில் மகாதேவர் கோயில் என்றும் அழைக்கப்படுகிறது.

துணைத்தெய்வங்கள்
இக்கோயிலில் சாஸ்தா, கணபதி, யக்சியம்மா,  நாகராஜா, மகாதேவர் உள்ளிட்ட துணைத்தெய்வங்கள் உள்ளன.

விழாக்கள்
மலையாள மாதமான கும்பத்தில் மாதம் (பிப்ரவரி/மார்ச்) மகா சிவராத்திரி இங்கு ஜாதி, மத வேறுபாடின்றி சிறப்பாகக் கொண்டாடப்படுகிறது.

நிர்வாகம்
இக்கோயில் மூலவன மகாதேவர் தேவஸ்வத்தால் நிர்வகிக்கப்படும் ஒரு கோயிலாகும். மூலவானா மற்றும் அண்டை பகுதிகளுக்கு இக்கோயில் முக்கிய வழிபாட்டுத்தலமாக விளங்குகிறது. கோயிலின் நிர்வாகத்தையும்  சொத்துக்களையும் பராமரிக்கும் பரம்பரை உரிமையை கடலை மனை பெற்றிருந்தது.

மேற்கோள்கள் 

கொல்லம் மாவட்டத்திலுள்ள சிவன் கோயில்கள்
நெல்லிபரம்பு கிருஷ்ணசுவாமி கோயில்

நெல்லிப்பரம்பு கிருஷ்ணசுவாமி கோயில், இந்தியாவின் கேரள மாநிலம், கொல்லம் மாவட்டத்தில் நெல்லிப்பரம்பு என்னுமிடத்தில் அமைந்துள்ளது.

சிறப்பு
இது சுமார் 1800 ஆண்டுகள் பழமையானது என மதிப்பிடப்பட்டுள்ளது. இக்கோயில் கிருஷ்ணருக்கு அர்ப்பணிக்கப்பட்ட ஒரு இந்து கோயிலாகும். கிருஷ்ணன் கேரளாவில் கண்ணன், உன்னிக்கண்ணன் ("குழந்தை" கண்ணன்), உன்னிகிருஷ்ணன், பாலகிருஷ்ணன், குருவாயூரப்பன் போன்ற பல்வேறு பெயர்களால் பிரபலமாக அறியப்படுகிறார். இவ்வகையில் கொல்லத்தில் உள்ள புகழ்வாய்ந்த கோயில்களில் இக்கோயிலும் ஒன்றாகும்.

திருவிழாக்கள் 
இங்கு பல்வேறு பூசைகள் செய்யப்படுகின்றன. பல விழாக்கள் கொண்டாடப்படுகின்றன.  ஒவ்வொரு ஆண்டும் மலையாள மினம் மாதத்தில் {மார்ச்-ஏப்ரல்} விழா நடைபெறுகிறது.

மேற்கோள்கள் 

கொல்லம் மாவட்டத்திலுள்ள கிருஷ்ணர் கோயில்கள்
பூவட்டூர் பகவதி கோயில்

பூவட்டூர் பகவதி கோயில், இந்தியாவில் கேரளா மாநிலம் கொல்லம் மாவட்டத்தில் பூவட்டூர் என்னுமிடத்தில் உள்ள ஒரு பகவதி கோயிலாகும்.

நடை திறந்திருக்கும் நேரம்
இக்கோயில் காலை 5 மணி முதல் 11.30 வரையிலும், மாலை 5 மணி முதல் இரவு 7.30 மணி வரையிலும் வழிபாட்டிற்காகத் திறந்திருக்கும்.

மேற்கோள்கள் 

கொல்லம் மாவட்டத்திலுள்ள பகவதி அம்மன் கோயில்கள்
புட்டிங்கல் கோயில்

புட்டிங்கல் கோயில்  இந்தியாவின் கேரள மாநிலத்தில் கடலோர நகரமான பரவூரில் உள்ள ஒரு இந்து கோயிலாகும் . புட்டு என்பது எறும்பு மலையின் மலையாள வார்த்தையான எறும்பு மலை என்பதைக் குறிக்கின்ற புற்று ஆகும். தேவியின் இருப்பு இங்கு இருப்பது உணரப்பட்டவுடன் இந்த கோயில் நிறுவப்பட்டது. 

இக்கோயிலில் மீனத்தில் பரணி நட்சத்திரத்தன்று முக்கிய திருவிழா கொண்டாடப்படுகிறது. விழாவின்போது வானவேடிக்கை, பிற நிகழ்வுகள் பல்வேறு பூஜைகள், கலாச்சார நிகழ்வுகளுடன் நிகழ்த்தப்படுகின்றன.

2016 தீவிபத்து 
10 ஏப்ரல் 2016இல் இக்கோயிலில் பட்டாசு வெடித்ததில் 114 பேர் கொல்லப்பட்டனர், மேலும் 350 க்கும் மேற்பட்டோர் காயமடைந்தனர்.  பட்டாசுகள் வைக்கப்பட்டிருந்த கொட்டகையின் மீது பட்டாசு ஒன்று விழுந்து வெடித்தது.

மேலும் பார்க்கவும் 

 கேரளாவில் உள்ள இந்து கோவில்களின் பட்டியல்

மேற்கோள்கள்

வெளி இணைப்புகள் 

 அதிகாரப்பூர்வ இணையதளம்
Coordinates on Wikidata
கொல்லம் மாவட்டத்திலுள்ள அம்மன் கோயில்கள்
மகாகணபதி கோயில்

மகா கணபதி கோயில்  இந்தியாவில் கேரள மாநிலத்தில் கொல்லத்தின் இதயம் என்று அழைக்கப்படும் தாமரகுளத்தில் உள்ளது. இக்கோயிலின் மூலவர்  விக்னேஷ்வரர் ஆவார். அவர் இந்த முழு பிராந்தியத்தின் பொறுப்பையும் ஏற்றுக்கொள்வதாக மக்கள் நம்புகின்றனர்.

நடை திறந்திருக்கும் நேரம்
கோயில் நேரம் காலை 4 மணி முதல் 11 மணி வரையிலும், மாலை 5 மணி முதல் இரவு 8.30 மணி வரையிலும் வழிபாட்டிற்காகத் திறந்திருக்கும்.

மேற்கோள்கள் 

Coordinates on Wikidata
கொல்லம் மாவட்டத்திலுள்ள பிள்ளையார் கோயில்கள்
கேவல் கிரிசன்

கேவல் கிரிசன்  (Kewal Krishan)  இந்தியாவைச் சேர்ந்த ஓர் அரசியல்வாதியாவார்.  1923 ஆம் ஆண்டு அக்டோபர் மாதம் 10 ஆம் தேதியன்று இவர் பிறந்தார். இந்தியாவின் பஞ்சாபில் ஒரு மருத்துவ பயிற்சியாளராகவும் ஓர் அரசியல்வாதியாகவும் இயங்கினார்.  2002 ஆம் ஆண்டு  முதல் 2007 ஆம் ஆண்டு வரை பஞ்சாப் சட்டப் பேரவையின்  சபாநாயகராக இருந்தார்.

முதன்முதலில் 1969 ஆம் ஆண்டில்  பஞ்சாப் சட்டமன்றத்தின் இந்திய தேசிய காங்கிரசு உறுப்பினராகத் தேர்ந்தெடுக்கப்பட்டார், 1973  ஆம் ஆண்டு முதல் 1977 ஆம் ஆண்டு வரையும் மீண்டும் 2002 ஆம் ஆண்டு முதல் 2007 ஆம் ஆண்டு வரையும் சபாநாயகராக பணியாற்றினார். 1980 ஆம் ஆண்டு முதல் 1983 ஆம் ஆண்டு வரை பஞ்சாப் அரசில் நிதி அமைச்சராகப் பணியாற்றினார் 

2005 ஆம் ஆண்டில், பாக்கித்தானில் உள்ள பஞ்சாப் சட்டமன்றத்திற்கு நல்லெண்ணப் பயணத்திற்காக சட்டமன்றக் குழுவை வழிநடத்தினார். 

2006 ஆம் ஆண்டு சனவரி மாதத்தில் இவர் சட்டமன்ற உறுப்பினர்  பதவியில் இருந்து விலகுவதாக அறிவித்தார். தனக்கு  83 வயதாகிவிட்டது. அரசியலில் 90 வயது வரை தொடர விரும்பவில்லை. இப்போது இளைய தலைமுறையினர் ஆட்சியைப் பிடிக்கும் நேரம் வந்துவிட்டது என்ற காரணத்தை கூறினார்.   கேவல் கிரிசன் 2008 ஆம் ஆண்டு சூன் மாதம் 30 ஆம் தேதியன்று மாரடைப்பால் இறந்தார்.

மேற்கோள்கள் 

பஞ்சாபி மக்கள்
இந்திய தேசிய காங்கிரஸ் அரசியல்வாதிகள்
2008 இறப்புகள்
1923 பிறப்புகள்
இராச்சு குமார் குப்தா (அரசியல்வாதி)

இராச்சு குமார் குப்தா (Raj Kumar Gupta (politician))  இந்தியாவைச் சேர்ந்த ஓர் அரசியல்வாதியாவார். 1935 ஆம் ஆண்டில் இவர் பிறந்தார். இந்திய தேசிய காங்கிரசு கட்சியில் உறுப்பினராக இருந்தார்.  பஞ்சாப் சட்டப் பேரவையின் சட்டமன்ற உறுப்பினராகவும் இருந்தார். பஞ்சாப் சிறு தொழில்கள் மற்றும் ஏற்றுமதி கழகத்தின் தலைவராகவும் பணியாற்றினார்.

வாழ்க்கைக் குறிப்பு 
இராச்சு குமார் குப்தா 2002 ஆம் ஆண்டில்  மத்திய சலந்தர் சட்டமன்றத் தொகுதியில் போட்டியிட்டு  வென்று பஞ்சாப் சட்டப் பேரவையின் உறுப்பினராகத் தேர்ந்தெடுக்கப்பட்டார்   2007 ஆம் ஆண்டில் இந்திய தேசிய காங்கிரசு கட்சியில் வேட்பாளராக இவர் பரிந்துரைக்கப்படவில்லை. இந்த சம்பவத்திற்கு பிறகு இவர் பாரதிய சனதா கட்சியில் சேர்ந்தார். 2010 ஆம் ஆண்டில் இந்திய தேசிய காங்கிரசுக்கு மீண்டும் திரும்பினார் 

இராச்சு குமார் குப்தா 11 பிப்ரவரி 2020 அன்று தன்னுடைய 85 வயதில் இறந்தார்

மேற்கோள்கள் 

2020 இறப்புகள்
இந்திய தேசிய காங்கிரஸ் அரசியல்வாதிகள்
பாரதிய ஜனதா கட்சி அரசியல்வாதிகள்
பஞ்சாப் சட்டமன்ற உறுப்பினர்கள்
அம்ரிக் சிங் அலிவால்

அம்ரிக் சிங் அலிவால்  (Amrik Singh Aliwal) இந்தியாவைச் சேர்ந்த ஓர் அரசியல்வாதியாவார். பஞ்சாப் மாநிலத்தின்  லூதியானா மாவட்டத்தில் உள்ள அலிவால் கிராமத்தின் சர்பஞ்சாக தனது அரசியல் வாழ்க்கையைத் தொடங்கினார். 1994 ஆம் ஆண்டு மக்களின் சனநாயக உரிமைகளுக்காகப் போராடியதற்காக ஆறு மாதங்கள் சிறையில் அடைக்கப்பட்டார்.  சிரோமணி அகாலி தளத்தின் உறுப்பினராக இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். இரண்டு முறை லூதியானாவில் இருந்து தேர்ந்தெடுக்கப்பட்டு மக்களவை உறுப்பினராக இருந்தார். 14 டிசம்பர் 2021 ஆம் ஆண்டு திசம்பர் மாதம் 14 ஆம் தேதியன்று இவர் பஞ்சாப் லோக் காங்கிரசு கட்சியில்  சேர்ந்தார்.

 2019: தலைவர், கூட்டுறவு சர்க்கரை ஆலைகள் நிறுவனம் பஞ்சாப் மாநில கூட்டமைப்பு.
 2012–2017: தலைவர், பஞ்சாப் மாநில வேளான் தொழிற்சாலைகள் ஆணைய நிறுவனம்.. 
 2007–2017: துணைத் தலைவர், சிரோமணி அகாலி தளம் (பஞ்சாப்)
 1998–2007: பொதுச் செயலாளர், சிரோமணி அகாலி தளம் (பஞ்சாப்)
 1998–1999: உறுப்பினர், போக்குவரத்து மற்றும் சுற்றுலா குழு
 1998–1999: உறுப்பினர், அரசாங்க உத்தரவாதங்களுக்கான குழு
 1998–1999: உறுப்பினர், இரயில்வே குழு
 1998: 12 ஆவது மக்களவைக்கு தேர்ந்தெடுக்கப்பட்டார்
 1996–1997: போக்குவரத்து மற்றும் சுற்றுலா மீதான உறுப்பினர் குழு
 1996–1997: உறுப்பினர் ஆலோசனைக் குழு, மேற்பரப்பு போக்குவரத்து அமைச்சகம்
 1996: 11ஆவது மக்களவைக்கு தேர்ந்தெடுக்கப்பட்டார்
 1993–1998: தலைவர், அகில இந்திய இளைஞர், அகாலி தளம்
 1988–1993: மூத்த துணைத் தலைவர், அகில இந்திய இளைஞர் அகாலி தளம்
 1985–1988: பொதுச் செயலாளர், அகில இந்திய இளைஞர் அகாலி தளம்   
 1985–1988: இயக்குநர், கூட்டுறவு வங்கி, லூதியானா 
 1979–1985: மாவட்டத் தலைவர், லூதியானா, அகில இந்திய இளைஞர் அகாலி தளம்
 1979–1993: சர்பஞ்ச், அலிவால் கிராமம் (15 ஆண்டுகள்)

மேற்கோள்கள்

புற இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

12வது மக்களவை உறுப்பினர்கள்
11வது மக்களவை உறுப்பினர்கள்
வாழும் நபர்கள்
1958 பிறப்புகள்
பஞ்சாபி மக்கள்
மோகன் இராஜன்

மோகன் ராஜன் (Mohan Rajan) தமிழ்த் திரைப்படப் பாடலாசிரியர் ஆவார்.

தொழில் 
மோகன் ராஜன் தமிழ்நாடு திருச்சிராப்பள்ளி வளையப்பட்டியைச் சேர்ந்தவர். 2001 இல் தமிழ்த் திரைப்படப் பாடலாசிரியராக வேண்டும் என்ற நம்பிக்கையில் சென்னைக்கு வந்தார். இருப்பினும், இவர் ஒரு திருப்புமுனையைப் பெறத் தவறிவிட்டார். அதற்குப் பதிலாக சென்னை லயோலா கல்லூரியில் தமிழ் இலக்கியம் பயின்றார். பின்னர் ஊடகக் கலைகளில் முதுகலைப் பட்டம் பெற்றார். யாதுமாகி திரைப்படத்தில் ஜேம்ஸ் வசந்தனால் பாடலாசிரியரானார். பாடல் வெளியான உடனேயே, இவர் வசந்தனின் நண்பரும் திரைப்படத் தயாரிப்பாளருமான சசிகுமாருடன் பழகினார். அவருடைய  திரைப்படங்களுக்குப் பாடல் எழுதும் பணிகளை மோகனிடம் வழக்கமாக வழங்கினார். ஈசன் திரைப்படத்தில் "ஜில்லா விட்டு" பாடலையும், பின்னர் சசிகுமாரின் திரைப்படமான சுந்தரபாண்டியனில் "கொண்டாடும் மனசு" பாடலையும் எழுதியது குறிப்பிடத்தக்கது. மோகன் சென்னை பிஎஸ்பிபி பள்ளியில் படித்தார். 

விக்ரம் மற்றும் ஜீவா நடித்த பிஜாய் நம்பியாரின் டேவிட் திரைப்படத்தில் இடம்பெற்ற "கனவே கனவே" என்ற ஒரு சோகப் பாடல் மோகன் ராஜனின் திருப்புமுனைப் பாடலானது. இப்பாடலை அனிருத் ரவிச்சந்தர் இசையமைத்து பாடியிருந்தார்.   இவரது திருப்புமுனைப் பாடலிலிருந்து, இசையமைப்பாளர் இளையராஜாவின் ஆயிரமாவது திரைப்படமான தாரை தப்பட்டை போன்ற திரைப்படங்களில் பணியாற்றினார். 2015 இன் சண்டி வீரன் திரைப்படத்தில் மோகன் ராஜனின் பணியால் ஈர்க்கப்பட்ட பாலா பின்னர் இவரைத் தேர்ந்தெடுத்தார். 

மோகன் விக்ரம் வேதா திரைப்படத்தில் "யாஞ்சி யாஞ்சி" போன்ற பிரபலமான பாடலை எழுதினார். மேலும் கொடிவீரன், படைவீரன் போன்ற திரைப்படங்களில் பாடல்களை எழுதினார்.

திரைப்படவியல்

மேற்கோள்கள் 

 
1984 பிறப்புகள்
வாழும் நபர்கள்
தமிழ்த் திரைப்படப் பாடலாசிரியர்கள்
வரீந்தர் சிங் பச்வா

வரீந்தர் சிங் பச்வா (Varinder Singh Bajwa)  இந்தியாவைச் சேர்ந்த ஓர் அரசியல்வாதியாவார். சிரோமணி அகாலி தளம் கட்சியின் அரசியல்வாதியான இவர் இந்திய நாடாளுமன்றத்தின் மேலவையான மாநிலங்களவையில் பஞ்சாப் மாநிலத்தை  பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார்.

தொழில் 
வரீந்தர் சிங் பச்வா 1980 ஆம் ஆண்டில்  சிரோமணி அகாலி தளத்துடன் தனது அரசியல் வாழ்க்கையைத் தொடங்கினார்.  1980 ஆம் ஆண்டுகளில் இளைஞர் அகாலி தலைவராக பணியாற்றினார்.   1995 ஆம் ஆண்டில்  ஓசியார்பூரின் தலைவராக தேர்ந்தெடுக்கப்பட்டார். 2004 ஆம் ஆண்டில்  பஞ்சாப் மாநிலத்தில் இருந்து மாநிலங்களவைக்குத் தேர்ந்தெடுக்கப்பட்டார், இவரது பதவிக்காலம் 2010 ஆம் ஆண்டில்  முடிந்தது. 2010 ஆம் ஆண்டில் அகாலிதளத்தில் இருந்து வெளியேறி மன்பீட் பாதலின் பஞ்சாப் மக்கள் கட்சியில் சேர்ந்தார், இருப்பினும்  பஞ்சாப் மக்கள் கட்சியிலிருந்து விலகி மீண்டும் அகாலிதளத்தில் சேர்ந்தார்,   பின்னர் அகாலி தளத்திலிருந்து விலகி 2017 ஆம் ஆண்டில்  காங்கிரசு கட்சியில் சேர்ந்தார், 2022 ஆம் ஆண்டு நடைபெற்ற பஞ்சாப் சட்டமன்றத் தேர்தலுக்கு முன்பு மீண்டும் அகாலிதளத்தில் உறுப்பினராகச் சேர்ந்தார். வரீந்தர் சிங் பச்வாவின் மனைவி இயக்சீத்து கவுர் ஓசியார்பூர் அரசு கல்லூரியில் விரிவுரையாளராக பணியாற்றி ஓய்வு பெற்றவராவார்.  இவர்களுக்கு மூன்று மகள்கள் உள்ளனர்.

மேற்கோள்கள்

புற இணைப்புகள்
 ராஜ்யசபா இணையதளத்தில் உள்ள சுயவிவரம்   

வாழும் நபர்கள்
மாநிலங்களவை உறுப்பினர்கள்
இந்திய தேசிய காங்கிரஸ் அரசியல்வாதிகள்
பஞ்சாபி மக்கள்
இந்தியப் பஞ்சாபில் அரசியல்
தேரா பாஸி சட்டமன்றத் தொகுதி

தேரா பாஸி சட்டமன்றத் தொகுதி (தொகுதி வரிசை எண்:112) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சாகிப்ஜாதா அஜித்சிங் நகர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த குல்ஜித் சிங் ரந்தாவா ஆவார். 2022 பஞ்சாப் சட்டமன்றத் தேர்தலில் 70,032 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் தீபிந்தர்சிங் தில்லான் என்பவரை 21,721 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
தரம்கோட் சட்டமன்றத் தொகுதி

தரம்கோட் சட்டமன்றத் தொகுதி (தொகுதி வரிசை எண்:74) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி மோகா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த தேவிந்தர்ஜித் சிங் லட்டி தாஸ் ஆவார். 2022 பஞ்சாப் சட்டமன்றத் தேர்தலில் 65,378 வாக்குகள் பெற்ற இவர் தன்னை எதிர்த்துப் போட்டியிட்ட இந்திய தேசிய காங்கிரஸ் கட்சியின் சுக்ஜித்சிங் காகா லோகார் என்பவரை 29,972 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
தினா நகர் சட்டமன்றத் தொகுதி

தினா நகர் சட்டமன்றத் தொகுதி (தொகுதி வரிசை எண்:05) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த அருணா செளத்ரி ஆவார். 2022 பஞ்சாப் சட்டமன்றத் தேர்தலில் 51,133 வாக்குகள் பெற்ற இவர் தன்னை எதிர்த்துப் போட்டியிட்ட  ஆம் ஆத்மி கட்சியின் சம்செர் சிங் என்பவரை 1,131 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
திர்பா சட்டமன்றத் தொகுதி

திர்பா சட்டமன்றத் தொகுதி (தொகுதி வரிசை எண்:100) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி சங்கரூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த கர்பால் சிங் சீமா ஆவார். 2022 பஞ்சாப் சட்டமன்றத் தேர்தலில் 82,630 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் குல்சர் சிங் மூனாக் என்பவரை 8,587 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பரித்கோட் சட்டமன்றத் தொகுதி

பரித்கோட் சட்டமன்றத் தொகுதி (தொகுதி வரிசை எண்:87) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பரித்கோட் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த குர்தித் சிங் செகான் ஆவார். 2022 பஞ்சாப் சட்டமன்றத் தேர்தலில் 53,484 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் பரம்பன்சிங் பண்டி ரொமானா என்பவரை 16,797 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பதேகாட் சுரியன் சட்டமன்றத் தொகுதி

பதேகாட் சுரியன் சட்டமன்றத் தொகுதி (தொகுதி வரிசை எண்:09) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த திரிபத் ராஜீந்தர் சிங் பாஜ்வா ஆவார். 2022 பஞ்சாப் சட்டமன்றத் தேர்தலில் 46,311 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் லக்பீர் சிங் லோதினங்கல் என்பவரை 5,545 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
தேரா பாபா நானக் சட்டமன்றத் தொகுதி

தேரா பாபா நானக் சட்டமன்றத் தொகுதி (தொகுதி வரிசை எண்:10) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த சுக்ஜிந்தர் சிங் ரந்தாவா ஆவார். 2022 பஞ்சாப் சட்டமன்றத் தேர்தலில் 52,555 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் ரவிகரண்சிங் காலோன் என்பவரை 466 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பதேகாட் சாகிப் சட்டமன்றத் தொகுதி

பதேகாட் சாகிப் சட்டமன்றத் தொகுதி (தொகுதி வரிசை எண்:55) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பதேகாட் சாகிப் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த லக்பீர் சிங் ராய் ஆவார். 2022 பஞ்சாப் சட்டமன்றத் தேர்தலில் 57,706 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் குல்ஜித் சிங் நாக்ரா என்பவரை 32,199 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பாசில்கா சட்டமன்றத் தொகுதி

பாசில்கா சட்டமன்றத் தொகுதி (தொகுதி வரிசை எண்:80) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பாசில்கா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த நரிந்தர்பால் சிங் சவ்னா ஆவார். 2022 பஞ்சாப் சட்டமன்றத் தேர்தலில் 63,157 வாக்குகள் பெற்ற இவர் தன்னை எதிர்த்துப் போட்டியிட்ட  பாரதிய ஜனதா கட்சி கட்சியின் சுர்ஜித் குமார் ஜ்யானி என்பவரை 27,720 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பெரோஸ்பூர் நகரச் சட்டமன்றத் தொகுதி

பெரோஸ்பூர் நகரச் சட்டமன்றத் தொகுதி (தொகுதி வரிசை எண்:76) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பெரோஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ரன்பீர் புல்லர் ஆவார். 2022 பஞ்சாப் சட்டமன்றத் தேர்தலில் 48,943 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் பர்மிந்தர் சிங் பிங்கி என்பவரை 19,569 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
பெரோஸ்பூர் ஊரக சட்டமன்றத் தொகுதி

பெரோஸ்பூர் ஊரக சட்டமன்றத் தொகுதி (தொகுதி வரிசை எண்:77) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பெரோஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ரஜ்னிஷ் தஹியா ஆவார். 2022 பஞ்சாப் சட்டமன்றத் தேர்தலில் 75,293 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் ஜோகிந்தர் சிங் என்பவரை 27,746 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
கட்சங்கர் சட்டமன்றத் தொகுதி

கட்சங்கர் சட்டமன்றத் தொகுதி (தொகுதி வரிசை எண்:45) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ஜெய் கிஷன் சிங் ரோரி ஆவார். 2022 பஞ்சாப் சட்டமன்றத் தேர்தலில் 32,34 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் அமர்பிரீத் லல்லி என்பவரை 4,179 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
கானவுர் சட்டமன்றத் தொகுதி

கானவுர் சட்டமன்றத் தொகுதி (தொகுதி வரிசை எண்:113) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பட்டியாலா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த குர்லால் கானவுர் ஆவார். 2022 பஞ்சாப் சட்டமன்றத் தேர்தலில் 62,783 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் தெகேதார் மதன் லால் ஜலால்பூர் என்பவரை 31,765 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
கிடர்பாகா சட்டமன்றத் தொகுதி

கிடர்பாகா சட்டமன்றத் தொகுதி (தொகுதி வரிசை எண்:84) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி முக்த்சர் சாகிப் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த அம்ரீந்தர் சிங் ராஜா வாரிங் ஆவார். 2022 பஞ்சாப் சட்டமன்றத் தேர்தலில் 50,998 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் ஹர்தீப் சிங் டிம்பி தில்லான் என்பவரை 1,349 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
கில் சட்டமன்றத் தொகுதி

கில் சட்டமன்றத் தொகுதி (தொகுதி வரிசை எண்:100) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி லூதியானா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ஜிவான் சிங் சங்கோவால் ஆவார். 2022 பஞ்சாப் சட்டமன்றத் தேர்தலில் 92,696 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் தர்ஷன் சிங் என்பவரை 57,644 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
குரு ஹர் சகாய் சட்டமன்றத் தொகுதி

குரு ஹர் சகாய் சட்டமன்றத் தொகுதி (தொகுதி வரிசை எண்:78) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பெரோஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ஃபௌஜா சிங் ஸ்ராரி ஆவார். 2022 பஞ்சாப் சட்டமன்றத் தேர்தலில் 68,343 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் வர்தேவ் சிங் மான் என்பவரை 10,574 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
குர்தாஸ்பூர் சட்டமன்றத் தொகுதி

குர்தாஸ்பூர் சட்டமன்றத் தொகுதி (தொகுதி வரிசை எண்:10) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி குர்தாஸ்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் இந்திய தேசிய காங்கிரஸ் கட்சியைச் சேர்ந்த சுக்ஜிந்தர் சிங் ரந்தாவா ஆவார். 2022 பஞ்சாப் சட்டமன்றத் தேர்தலில் 43,743 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் குர்பச்சன் சிங் பாபெஹாலி என்பவரை 7,335 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ஹோசியார்பூர் சட்டமன்றத் தொகுதி

ஹோசியார்பூர் சட்டமன்றத் தொகுதி (தொகுதி வரிசை எண்:43) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி ஹோசியார்பூர் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த பண்டிட் பிரம்ம சங்கர் ஜிம்பா ஆவார். 2022 பஞ்சாப் சட்டமன்றத் தேர்தலில் 51,112 வாக்குகள் பெற்ற இவர் தன்னை எதிர்த்துப் போட்டியிட்ட  இந்திய தேசிய காங்கிரஸ் கட்சியின் சுந்தர் ஷாம் அரோரா என்பவரை 13,859 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ஜக்ரான் சட்டமன்றத் தொகுதி

ஜக்ரான் சட்டமன்றத் தொகுதி (தொகுதி வரிசை எண்:70) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி லூதியானா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த சரவ்ஜித் கவுர் மனுகே ஆவார். 2022 பஞ்சாப் சட்டமன்றத் தேர்தலில் 65,195 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் சிவ ராம் காலேர் என்பவரை 39,656 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ஜைட்டு சட்டமன்றத் தொகுதி

ஜைட்டு சட்டமன்றத் தொகுதி (தொகுதி வரிசை எண்:89) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பரித்கோட் மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த அமோலக் சிங்  ஆவார். 2022 பஞ்சாப் சட்டமன்றத் தேர்தலில் 60,242 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் சுபா சிங் பாதல் என்பவரை 32,789 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
ஜலலாபாத், பஞ்சாப் சட்டமன்றத் தொகுதி

ஜலலாபாத், பஞ்சாப் சட்டமன்றத் தொகுதி (தொகுதி வரிசை எண்:79) என்பது இந்தியாவின் பஞ்சாப் மாநிலத்தில் உள்ள 117 சட்டமன்றத் தொகுதிகளில் ஒன்றாகும். இத்தொகுதி பாசில்கா மாவட்டத்தில் அமைந்துள்ளது. இத்தொகுதியின் தற்போதைய சட்டமன்ற உறுப்பினர் ஆம் ஆத்மி கட்சியைச் சேர்ந்த ஜக்தீப் கம்போஜ்' ஆவார். 2022 பஞ்சாப் சட்டமன்றத் தேர்தலில் 91,455 வாக்குகள் பெற்ற இவர் தன்னை எதிர்த்துப் போட்டியிட்ட  சிரோமணி அகாலி தளம் கட்சியின் சுக்பீர் சிங் பாதல்'' என்பவரை 30,930 வாக்குகள் வித்தியாசத்தில் தோற்கடித்தார்.

மேற்கோள்கள் 

பஞ்சாப் சட்டமன்றத் தொகுதிகள்
அம்மாச்சிவீடு முகூர்த்தி

அம்மாச்சிவீடு முகூர்த்தி என்பது இந்தியாவின் கேரள மாநிலம் கொல்லம் மாவட்டத்தில், கடல் மட்டத்திலிருந்து சுமார் 32.86 மீ. உயரத்தில் அமைந்துள்ள ஒரு இந்துக் கோயிலாகும். இது சுமார் 600 ஆண்டுகள் பழமையானது என மதிப்பிடப்பட்டுள்ளது.

வரலாறு 
இக்கோயிலைப் பற்றிய ஆரம்பகால வரலாறு பற்றிய வரலாற்று பதிவுகள் எதுவும் இல்லை. இருப்பினும் இது சுமார் 600 ஆண்டுகளுக்கு முன்பு அம்மாச்சி வீடு குடும்பத்தால் ,கொல்லத்தை சேர்ந்த பிரபுக்களால் நிறுவப்பட்டதாக கருதப்படுகிறது.

துணைத்தெய்வங்கள்
இக்கோயிலில் விநாயகர், ரேக்தா சாமுண்டி, பரம்பரு, யட்சி, மருதா, ராட்சசு, கந்தர்வன், வேதாளம்,  யோகேஸ்வரன் உள்ளிட்ட துணைத்தெய்வங்கள் உள்ளன. மற்றொரு தெய்வமான டிஜின் கோயில் வளாகத்திற்கு வெளியே வைக்கப்பட்டு முஸ்லீம் சமூகத்தால் வணங்கப்படுகிறது.கோயிலை ஒட்டி ஒரு சர்ப்பக்காவு எனப்படுகின்ற பாம்புத்தோப்பு உள்ளது, அதில் பரப்பூரம்மா பகவதி, நாகராஜா, நாகயட்சி,  நாக கன்னிகா ஆகியோரின் சிலைகள் உள்ளன.

அர்ப்பணிப்பு 
இக்கோயிலில் மூலவர் கிடையாது. இருப்பினும் இக்கோயில் இங்கிருந்து 35 கி.மீ. தொலைவிலுள்ள  சாஸ்தம்கோட்டா கோயிலின் தர்மசாஸ்திரத்தின் குருவிற்கு அர்ப்பணிக்கப்பட்டுள்ளது.

திருவிழாக்கள் 
இக்கோயிலில் பூசைகளும், விழாக்களும் கடைபிடிக்கப்படுகின்றன. தனு திருவிழாவின் போது ஆண்டுதோறும் 10 நாள் கொண்டாட்டத்தை நடத்துகிறது. சர்ப்ப பலி,  சர்ப்பத்திற்கு வழங்கப்படுகின்ற நூரும் பாலும் போன்ற சடங்குகள் நடத்தப்பெறுகின்றன. ஒப்பந்தப்படி, அம்மாச்சிவீடு உறுப்பினர்கள் சபரிமலைக்கு யாத்திரை செல்லக்கூடாது.  விழாவின் 10 வது நாளில் கரணவன் எனப்படுகின்ற குடும்பத்தின் மூத்த ஆண் பூசையை நடத்துகிறார்.

மேலும் பார்க்கவும் 

 கேரளாவில் உள்ள இந்து கோவில்களின் பட்டியல்
 கேரளாவின் கோவில்கள்

மேற்கோள்கள் 

கொல்லம் மாவட்டத்திலுள்ள இந்துக் கோயில்கள்
Coordinates on Wikidata
எண்ணச்சேரி மலைநாடா கோயில்

எண்ணச்சேரி மலைநாடா கோயில் தென்னிந்தியாவில் கேரளாவின் கொல்லம் மாவட்டத்தில் குன்னத்தூர் வட்டத்தில் சூரநாடு கிராமத்தில் அமைந்துள்ளது. தென்னிந்தியாவில் உள்ள ஒரே துச்சாதனன் கோயில் என்ற பெருமையை இக்கோயில் பெற்றுள்ளது.

மலக்குடா திருவிழா 
இக்கோயிலில் மலக்குடா என்றழைக்கப்படுகின்ற விழா ஆண்டுதோறும் கோடை காலத்தில் கொண்டாடப்படுகிறது. கொடியேற்றத்தின்மூலமாக விழா ஆரம்பிப்பது அறிவிக்கப்படுகிறது.

மேற்கோள்கள் 

கொல்லம் மாவட்டத்திலுள்ள இந்துக் கோயில்கள்
Coordinates on Wikidata
கடக்கால் தேவி கோயில்

கடக்கால் தேவி கோயில், இந்தியா, கேரளா, கொல்லம் மாவட்டத்தில் கடக்கால் என்னும் கிராமத்தில் அமைந்துள்ளது. இதன்மூலவர் கடக்காலம்மா ஆவார். இக்கோயிலில் சிலையோ  பூசாரியோ இல்லை.

திருவிழாக்கள் 
இக்கோயிலின் மிக முக்கியமான நாள் திருவாதிரை நட்சத்திரம் மலையாள மாதமான கும்பத்தில் நடைபெறுகின்ற கடக்கல் அம்மாவின் பிறந்த நாள் ஆகும். இங்கு கடக்கால் திருவாதிரை, பொங்கல், திருமுடி எழுநெல்லெத்து, குருழி உள்ளிட்ட விழாக்கள் கொண்டாடப்படுகின்றன.

மேலும் பார்க்கவும் 
 கேரளாவின் கோவில்கள்

மேற்கோள்கள் 

கொல்லம் மாவட்டத்திலுள்ள அம்மன் கோயில்கள்
பிரிசு பான்

பாபு பிரிசு பான் (Babu Brish Bhan)  இந்தியாவைச் சேர்ந்த ஓர் அரசியல்வாதியாவார்.  சுதந்திரப் போராட்ட வீரர் மற்றும் கடைசி முதலமைச்சர்,  பட்டியாலா, கிழக்கு பஞ்சாபு அரசுகளின் ஒன்றியத்தின்  துணை முதல்வராகவும் இருந்தார்.

லாகூரில் உள்ள சட்டக் கல்லூரியில் 1932  ஆம்   சட்டப் பாடத்தில் பட்டப் படிப்பை முடித்தார். 1951 மற்றும் 1954 ஆம் ஆண்டுகளில் இரக்பீர் சிங் தலைமையில் துணை முதல்வராக பதவியேற்றார். இரக்பீர் சிங் இறந்த பிறகு 1955- ஆம் ஆண்டில் முதல்வரானார்.

மாநில மறுசீரமைப்புச் சட்டத்தைத் தொடர்ந்து 1 நவம்பர் 1956  ஆம் ஆண்டு நவம்பர் மாதம் முதல் தேதியன்று பட்டியாலா, கிழக்கு பஞ்சாபு அரசுகளின் ஒன்றியம்  பஞ்சாப் மாநிலத்துடன் இணைந்த பிறகு,  இவர் 1962 ஆம் ஆண்டில்  சுனம் சட்டமன்றத் தொகுதியிலிருந்தும், பின்னர் 1967  ஆம் ஆண்டில்  இலெக்ரா சட்டமன்றத் தொகுதியிலிருந்தும் பஞ்சாப் சட்டமன்ற உறுப்பினராகத் தேர்ந்தெடுக்கப்பட்டார். 

பாபு பிரிசு பான்  ஏப்ரல் 29, 1988 ஆம் ஆண்டு ஏப்ரல் மாதம் 29 ஆம் தேதியன்று இறந்தார், சங்ரூர் மாவட்டத்தில் மூனாக்கில் உள்ள டி ஏ வி பள்ளிக்கு பாபு பிரிசு பான் என இவர் பெயரிடப்பட்டது.

மேற்கோள்கள் 

1988 இறப்புகள்
1908 பிறப்புகள்
இந்திய பஞ்சாப் அரசியல்வாதிகள்
பஞ்சாப் சட்டமன்ற உறுப்பினர்கள்
கிளிமரத்துகாவு கோயில்

கிளிமரத்துகாவு கோயில் என்பது இந்தியாவின் கேரள மாநிலம் கொல்லத்தில் உள்ள கடக்கலில் அமைந்துள்ள ஒரு இந்துக் கோயிலாகும். இக்கோயில் கிளிமரத்துகாவு சிவ பார்வதி கோயில்  என்றழைக்கப்படுகிறது. அய்யப்பனின் மிகப்பெரிய சிலை இக்கோயிலில் உள்ளது.

வரலாறு 
முன்பு இருந்த பழைய கோயில் கடந்த காலத்தில் அழிக்கப்பட்டு சிலைகள் மட்டுமே எஞ்சியிருந்ததாக நம்பப்படுகிறது. பின்னர் 21 ஆம் நூற்றாண்டில், ஒரு புதிய கோயில் கட்டப்பட்டது. 2011ஆம் ஆண்டு திருவிதாங்கூர் தேவசம் போர்டு, கோயில் ஆலோசனைக் குழுவின் உதவியுடன் புதுப்பிக்கப்பட்ட கோயிலை தனது கட்டுப்பாட்டில் எடுத்துக்கொண்டது.

துணைத்தெய்வங்கள் 
மூலவர் கருவறையில் சிவன், பார்வதி சிற்பங்கள் உள்ளன. இக்கோயிலில் சிவன், மகாநாதன் ஆகிய இரண்டு சிவன் தெய்வங்கள் உள்ளன. பார்வதி, முருகன், சாஸ்தா, அனுமன், கணபதி, நாகம்,  நவகிரகம்  உள்ளிட்ட பிற தெய்வங்கள் வழிபடப்படுகின்றன. கோயில் குளத்தின் நடுவில் அனுமன் கோயில் உள்ளது.

விழாக்கள், பூசைகள் 
அன்னையர் தினத்தன்று மாத்ரு பூசை, கர்கிடகம் மாதத்தில் ஔஷத கஞ்சி படைத்தல்,  கும்பம் மலையாள நாட்காட்டியில் மகா சிவராத்திரி, கன்னி மலையாள நாட்காட்டியில் நவராத்திரி, துலாம் மலையாள நாட்காட்டியில் கந்த சஷ்டி, விருச்சிகம் மலையாள நாட்காட்டியில் மண்டலபூஜை மகரவிளக்கு, மேடம் மலையாள நாட்காட்டியில் அனுமன் ஜெயந்தி ஆகியவையும் கொண்டாடப்படுகின்றன.

மேலும் பார்க்கவும் 
 கடக்கால் தேவி கோவில்
 குளத்துப்புழா சாஸ்தா கோவில்
 சபரிமலை
 ஸ்ரீ பத்மநாபசுவாமி கோவில்
 கேரளாவின் இந்து கோவில்கள்
 சோட்டாணிக்கரை பகவதி அம்மன் கோவில்

மேற்கோள்கள்

படத்தொகுப்பு 

Coordinates on Wikidata
கொல்லம் மாவட்டத்திலுள்ள சிவன் கோயில்கள்
கபடமின்மை

கபடமின்மை அல்லது உண்மையாக நடத்தல் (Sincerity) என்பது ,மனிதர்கள் அவர்களின் உணர்வுகள், நம்பிக்கைகள், எண்ணங்கள் மற்றும் ஆசைகள் அனைத்தையும் நேர்மையாகவும் உண்மையானதாகவும் தொடர்பு கொண்டு செயல்படும் ஒருவரின் நற்பண்பு ஆகும்.  ஒருவரின் செயல்களில் உள்ள நேர்மையை "சிரத்தை" என்று அழைக்கலாம்.

சொற்பிறப்பியல் 
ஆக்சுபோர்டு ஆங்கில அகராதி மற்றும் பெரும்பாலான அறிஞர்கள் கபடமின்மை என்பது இலத்தீன் சொல்லான  என்பதிலிருந்து பெறப்பட்டது என்று கூறுகின்றனர். இதற்கு சுத்தமான, தூய்மையான, ஒலி என்று பொருள்.

இசுலாமில் 
இசிலாமிய சூழலில், கபடமின்மை என்பது, உலக நோக்கங்களிலிருந்து விடுபட்டிருப்பது மற்றும் நயவஞ்சகராக இல்லாதிருப்பதாகும். குர்ஆனில், அனைத்து வழிபாட்டுச் செயல்களும் மனித வாழ்க்கையும் இறைவனின் திருப்தியால் தூண்டப்பட வேண்டும், மேலும் கடவுளின் தீர்க்கதரிசிகள் மனிதனை வாழ்க்கையின் அனைத்து அம்சங்களிலும் நேர்மையான செயலிற்கு அழைத்துச் செல்வர். இசுலாமில் நேர்மை என்பது நம்பிக்கையில் நேர்மை என்றும் செயலில் நேர்மை என்றும் பிரிக்கப்பட்டுள்ளது. நம்பிக்கையில் நேர்மை என்பது ஒரு கடவுட் கொள்கையினைக் குறிக்கிறது   செயலில் நேர்மை என்பது கடவுளுக்கு மட்டுமே உண்மையான வழிபாட்டைச் செய்வதாகும்.

சான்றுகள் 

உணர்ச்சிகள்
அதிசயம் (உணர்ச்சி)

அதிசயம் (Wonder (emotion)) என்பது அரிதான அல்லது எதிர்பாராத ஒன்றை உணரும் போது மக்களால் உணரக்கூடிய ஆச்சரியத்துடன் ஒப்பிடக்கூடிய ஓர் உணர்ச்சியாகும். பரவலாக இவ்வகையான உணர்ச்சிகள் அச்சுறுத்தலாக இருப்பது இல்லை). இது வரலாற்று ரீதியாக மனித இயல்பின் ஒரு முக்கிய அம்சமாக பார்க்கப்படுகிறது, குறிப்பாக ஆர்வத்துடன் தொடர்புடையது. ஆச்சரியம் என்பது பெரும்பாலும் பிரமிப்பு உணர்வுடன் ஒப்பிடப்படுகிறது  ஆனால் பிரமிப்பு என்பது மகிழ்ச்சியைக் காட்டிலும் பயம் அல்லது மரியாதையைக் குறிக்கிறது. அறிவியல் புனைகதைகள் ஒரு அதிசய உணர்வை உருவாக்கும்.

தத்துவ சிந்தனைகள் 
பிரெஞ்சு தத்துவஞானி, கணிதவியலாளர், விஞ்ஞானி மற்றும் எழுத்தாளரான ரெனே டேக்கார்டு போற்றுதலை முதன்மை உணர்ச்சிகளில் ஒன்றாக விவரித்தார், ஏனென்றால் உணர்ச்சிகள் பொதுவாக எதிர்பாராத நிகழ்வுகளுக்கான எதிர்வினைகள் என்று கூறினார். மக்கள் முதன்முதலில் ஒரு ஆச்சரியமான அல்லது புதிய பொருளைச் சந்திக்கும் போது, "நாம் முன்னர் அறிந்திருந்தோ அல்லது நாம் நினைத்ததைவிட மிகவும் வேறுபட்டதாக இருக்கும் போது அதைப் போற்றுவதாகவும், அதைக் கண்டு ஆச்சரியப்படுவதாகவும்" அவர் குறிப்பிட்டார்.

சான்றுகள்

வெளி இணைப்புகள் 

 SNSF Sinergia research project The Power of Wonder. The Instrumentalization of Admiration, Astonishment and Surprise in Discourses of Knowledge, Power and Art, led by Prof. Dr. Nicola Gess (University of Basel) and Prof. Dr. Mireille Schnyder (University of Zurich).
உணர்ச்சிகள்
மனித இயல்பு

மனித இயல்பு என்பது (Human nature ) என்பது அடிப்படை இயல்புகள் மற்றும் குணாதிசயங்களை உள்ளடக்கியது. சிந்தனை, உணர்ச்சி மற்றும் செயல்படும் முறைகள் ஆகியன மனிதர்களுக்கு இயற்கையாகவே இருப்பதாகக் கூறப்படுகிறது. மனிதகுலத்தின் சாராம்சத்தை அல்லது மனிதனாக இருப்பதன் அர்த்தம் என்ன என்பதை குறிக்க இந்த வார்த்தை பெரும்பாலும் பயன்படுத்தப்படுகிறது. இந்த பயன்பாடு சர்ச்சைக்குரியதாகவே உள்ளது, ஏனெனில் அத்தகைய சாராம்சம் உண்மையில் இருக்கிறதா இல்லையா என்பதில் சர்ச்சை உள்ளது.

மனித இயல்பைப் பற்றிய வாதங்கள் பல நூற்றாண்டுகளாக தத்துவத்தின் மையமாக இருந்து வருகின்றன, மேலும் இந்தக் கருத்து உயிரோட்டமான தத்துவ விவாதத்திற்கு வழிவகுத்துக்கொண்டே இருக்கிறது. இரண்டு கருத்துக்களும் ஒன்றுக்கொன்று வேறுபட்டவை என்றாலும், மனித இயல்பு தொடர்பான விவாதங்கள் பொதுவாக அபிவிருத்தி உளவியலில் மரபணுக்கள் மற்றும் சமூகச் சூழலின் ஒப்பீட்டு முக்கியத்துவம்  தொடர்பான விவாதங்களுடன் தொடர்புடையது. அதன்படி, இயற்கை மற்றும் சமூக அறிவியல் மற்றும் தத்துவம் போன்ற கல்வித் துறைகளிலும் இந்த கருத்து தொடர்ந்து பங்கு வகிக்கிறது.     மனித இயல்பு பாரம்பரியமாக சமூகங்களில் வேறுபடும் மனித பண்புகளுடன் முரண்படுகிறது, அதாவது குறிப்பிட்ட கலாச்சாரங்களுடன் தொடர்புடையது.

பாரம்பரிய கிரேக்க தத்துவம் 
பாரம்பரிய கிரேக்கத்தில் உள்ள தத்துவம் என்பது விடயங்களின் இயல்பு பற்றிய மேற்கத்திய கருத்தாக்கத்தின் இறுதி தோற்றம் ஆகும். 

அரிசுட்டாடிலின் கூற்றுப்படி, மனித இயல்பின் தத்துவ ஆய்வு சாக்ரடீசிலிருந்து தோன்றியது, அவர் தத்துவத்தை சொர்க்கத்தைப் பற்றிய ஆய்வில் இருந்து மனித விடயங்களைப் படிப்பதாக மாற்றினார்.  சாக்ரடீசு எழுத்துப் படைப்புகளை படைக்கவில்லை என்றபோதிலும் அவர் ஒரு நபர் எவ்வாறு சிறப்பாக வாழ வேண்டும் என்ற கருத்து குறித்து அறிந்ததாக நம்பப்படுகிறது. சாக்ரடீசு ஒரு பகுத்தறிவாளர் மற்றும் மனித இயல்புக்கு மிகவும் பொருத்தமான வாழ்க்கை பகுத்தறிவை உள்ளடக்கியது என்று அவரது மாணவர்களான பிளாட்டோ மற்றும் செனபோன் மற்றும் அரிசுட்டாடில் (பிளேட்டோவின் மாணவர்) ஆகியோரின் படைப்புகளில் இருந்து தெளிவாகிறது. இஸ்லாமிய, கிறிஸ்தவ மற்றும் யூத தத்துவஞானிகளிடையே, இடைக்காலத்தில் தத்துவ விவாதத்தில் சாக்ரடிக் பள்ளி ஆதிக்கம் செலுத்தியது.

சான்றுகள் 

மனித நடத்தை
அன்றாட வாழ்வியல்
மனிதர்கள்
சீன மொழி வார்த்தைகளைக் கொண்ட கட்டுரைகள்